***ΑΝΑΛΥΤΙΚΑ ΚΡΙΤΗΡΙΑ ΕΠΙΛΟΓΗΣ ΠΡΑΞΕΩΝ***

***ΑΞΟΝΑΣ ΠΡΟΤΕΡΑΙΟΤΗΤΑΣ 3***

***Δράση 6.ε.1***

|  |
| --- |
| **ΕΛΕΓΧΟΣ ΣΥΜΒΑΤΟΤΗΤΑΣ ΑΠΟ ΤΟ ΣΥΣΤΗΜΑ** |
| * Η ημερομηνία υποβολής αίτησης χρηματοδότησης είναι εντός της προθεσμίας που τίθεται στην πρόσκληση * Ο αιτούμενος προϋπολογισμός είναι εντός των ορίων, εφόσον τίθενται στην πρόσκληση * Το Τεχνικό δελτίο είναι πλήρως συμπληρωμένο |

|  |
| --- |
| **ΣΤΑΔΙΟ Α΄ Έλεγχος πληρότητας και επιλεξιμότητας πρότασης** |

|  | **ΟΜΑΔΑ ΚΡΙΤΗΡΙΩΝ** | | **ΚΡΙΤΗΡΙΟ** | **ΕΞΕΙΔΙΚΕΥΣΗ** | **ΤΙΜΗ / ΒΑΘΜΟΛΟΓΙΑ** | **ΣΤΑΘΜΙΣΗ** |
| --- | --- | --- | --- | --- | --- | --- |
| 1 | **Έλεγχος πληρότητας και επιλεξιμότητας πρότασης** | | Δικαιούχος που εμπίπτει στην Πρόσκληση | Εξετάζεται εάν ο φορέας που υποβάλλει την πρόταση εμπίπτει στις κατηγορίες δυνητικών δικαιούχων που ορίζονται στην Πρόσκληση. | ναι/όχι |  |
| 2 | Αρμοδιότητα δικαιούχου για υλοποίηση πράξης | Εξετάζεται εάν ο φορέας που υποβάλλει την πρόταση έχει την αρμοδιότητα εκτέλεσης του έργου. Ο έλεγχος γίνεται με βάση στοιχεία τεκμηρίωσης (π.χ. κανονιστικές αποφάσεις, καταστατικά φορέων κλπ) που υποβάλλονται συνημμένα κατά την υποβολή του αιτήματος όπως θα προσδιορίζονται στην Πρόσκληση. Σε περίπτωση σύναψης Προγραμματικής Σύμβασης υποβάλλεται σχέδιο με το αίτημα, συνοδευόμενο από αποφάσεις συλλογικών οργάνων ή άλλων αρμόδιων οργάνων των συμβαλλόμενων μερών. | ναι/όχι |  |
| 3 | Τυπική πληρότητα της υποβαλλόμενης πρότασης: | Εξετάζεται αν για την υποβολή της πρότασης ακολουθήθηκε η προβλεπόμενη διαδικασία και αν τα τυποποιημένα έντυπα είναι συμπληρωμένα και έχουν επισυναφθεί όλα τα συνοδευτικά έγγραφα, σύμφωνα με τα αναφερόμενα στη σχετική Πρόσκληση και ειδικότερα: | ναι/όχι |  |
| * Αίτηση | Αίτηση χρηματοδότησης πράξης υπογεγραμμένη από το νόμιμο εκπρόσωπο του φορέα. | ναι/όχι |  |
| * Τεχνικό Δελτίο | Τεχνικό Δελτίο Πράξης (ΤΔΠ) πλήρως συμπληρωμένο. | ναι/όχι |  |
| * Λοιπά στοιχεία που προσδιορίζονται στην Πρόσκληση | Λοιπά στοιχεία, όπως αδειοδοτήσεις, εγκρίσεις, μελέτες, διοικητικές πράξεις, υπολογισμός των καθαρών εσόδων για Πράξεις των Προγραμμάτων του ΕΣΠΑ 2014-2020 κλπ., σύμφωνα με τα οριζόμενα στην Πρόσκληση.  Επιπλέον η προτεινόμενη παρέμβαση θα πρέπει να πληροί τις παρακάτω προϋποθέσεις:   * Να αναφέρεται σε αστικό κέντρο/οικισμό με αστικές λειτουργίες, που βρίσκεται εκτός των περιοχών εφαρμογής Στρατηγικών Ολοκληρωμένης Χωρικής Ανάπτυξης στο πλαίσιο του ΕΠ «Πελοπόννησος» * Να αναφέρεται σε αστικό κέντρο/οικισμό με αστικές λειτουργίες, που ανήκει σε Τοπική / Δημοτική Κοινότητα ο πληθυσμός της οποίας υπερβαίνει τους 5.000 κατοίκους. * Να μη συμβάλλει στην υπέρβαση του οριζόμενου κατά την πρόσκληση ανώτατου αθροιστικού προϋπολογισμού των προτεινόμενων πράξεων, ανά Δημοτική/Τοπική Κοινότητα :   -Είτε τα 150 € ανά μόνιμο κάτοικο της Τοπικής / Δημοτικής Κοινότητας στην οποία ανήκει το αστικό κέντρο / οικισμός (σύμφωνα με την απογραφή του έτους 2011)  -Είτε τα 45.000 € ανά τετραγωνικό χιλιόμετρο έκτασης της Τοπικής / Δημοτικής Κοινότητας στην οποία ανήκει το αστικό κέντρο / οικισμός. | ναι/όχι |  |
| 4 | Περίοδος υλοποίησης εντός περιόδου επιλεξιμότητας ΠΠ και Πρόσκλησης | Εξετάζεται αν η περίοδος υλοποίησης της προτεινόμενης προς συγχρηματοδότηση πράξης εμπίπτει εντός της περιόδου επιλεξιμότητας του Προγράμματος, και όπως ορίζεται στην Πρόσκληση. | ναι/όχι |  |
| 5 | Μη περαίωση φυσικού αντικειμένου | Δήλωση του δυνητικού δικαιούχου ότι δεν έχει περαιωθεί το φυσικό αντικείμενο της προτεινόμενης πράξης μέχρι την ημερομηνία που υπέβαλε την αίτηση χρηματοδότησης, σύμφωνα με το άρθρο 65, παράγραφος 6 του Καν. 1303/2013 (περιλαμβάνεται στην αίτηση χρηματοδότησης, όπως ενσωματώθηκε στο ΤΔΠ). | ναι/όχι |  |
| 6 | Η προτεινόμενη πράξη δεν περιλαμβάνει τμήμα επένδυσης σε υποδομή ή παραγωγική επένδυση η οποία έπαυσε ή μετεγκαταστάθηκε εκτός της περιοχής του Προγράμματος εντός πέντε ετών από την τελική πληρωμή στον δικαιούχο ή εντός της προθεσμίας που οριζόταν στους κανόνες περί κρατικών ενισχύσεων (σύμφωνα με το άρθρο 71 του Καν. 1303/2013) | Δήλωση του δυνητικού δικαιούχου ότι η προτεινόμενη πράξη δεν περιλαμβάνει τμήμα επένδυσης σε υποδομή η οποία έπαυσε εντός πέντε ετών από την τελική πληρωμή στο δικαιούχο (σύμφωνα με το άρθρο 71 του Καν. 1303/2013) (περιλαμβάνεται στην αίτηση χρηματοδότησης, όπως ενσωματώθηκε στο ΤΔΠ). | ναι/όχι |  |
| 7 | Πράξη η οποία εμπίπτει στους Θεματικούς Στόχους, τις Επενδυτικές Προτεραιότητες και Ειδικούς στόχους ή/ και στα πεδία παρέμβασης/ δράση | Εξετάζεται εάν η Πράξη εμπίπτει στο Θεματικό Στόχο / Επενδυτική Προτεραιότητα / Ειδικό - στόχο – Ειδικούς στόχους / πεδία παρέμβασης / δράση, της Πρόσκλησης. | ναι/όχι |  |
| 8 | Μη επικάλυψη των χορηγουμένων χρηματοδοτήσεων | Δήλωση του δυνητικού δικαιούχου ότι δεν υφίσταται επικάλυψη των χορηγουμένων χρηματοδοτήσεων, με άλλα Επιχειρησιακά Προγράμματα και άλλα ευρωπαϊκά χρηματοδοτικά εργαλεία (περιλαμβάνεται στην αίτηση χρηματοδότησης, όπως ενσωματώθηκε στο ΤΔΠ). | ναι/όχι |  |
| 9 | Υποβολή αποφάσεων των αρμόδιων ή και συλλογικών οργάνων του δικαιούχου ή άλλων αρμοδίων οργάνων | Εξετάζεται αν έχουν υποβληθεί αποφάσεις των αρμόδιων συλλογικών οργάνων του δικαιούχου ή άλλων αρμόδιων οργάνων, περί της αίτησης χρηματοδότησης, όπου αυτό προβλέπεται από τη σχετική νομοθεσία και σύμφωνα με τα οριζόμενα στην Πρόσκληση. | ναι/όχι |  |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ:** Η πράξη να λαμβάνει την τιμή ΝΑΙ σε όλα τα κριτήρια. | | | | | | |
| **ΣΤΑΔΙΟ Β΄ Αξιολόγηση των προτάσεων ανά ομάδα κριτηρίων** | | | | | | |
| 1 | **1Η ΟΜΑΔΑ ΚΡΙΤΗΡΙΩΝ Πληρότητα και σαφήνεια του περιεχομένου της πρότασης** | | Πληρότητα και σαφήνεια του φυσικού αντικειμένου της προτεινόμενης πράξης | Εξετάζεται η πληρότητα και σαφήνεια του φυσικού αντικειμένου της προτεινόμενης πράξης*,* όσον αφορά: α) στα βασικά τεχνικά, λειτουργικά και λοιπά χαρακτηριστικά της, β) στη μεθοδολογία υλοποίησης (επιλογή μεθοδολογίας και ανάλυση της υλοποίησης της πράξης ή των επιμέρους υποέργων αυτής, απαιτούμενες ενέργειες, χρονική αλληλουχία ενεργειών), γ) στην αποτύπωση των παραδοτέων της πράξης. | ναι/όχι |  |
| 2 | Ρεαλιστικότητα του προϋπολογισμού | Εξετάζεται η ρεαλιστικότητα του προϋπολογισμού της πράξης σε σχέση με το προτεινόμενο για συγχρηματοδότηση φυσικό της αντικείμενο.  Ειδικότερα εξετάζεται:  (α) η πληρότητα του προτεινόμενου προϋπολογισμού (εάν περιλαμβάνει όλα τα αναγκαία κόστη για την υλοποίηση του φυσικού αντικειμένου / παραδοτέων, όπως ενδεχόμενων υποστηρικτικών μελετών, δαπανών αρχαιολογίας, ΟΚΩ, απόκτησης γης κ.α.).  (β) το κατά πόσο η κοστολόγηση της προτεινόμενης πράξης είναι εύλογη.  Για τα υποέργα που υλοποιούνται / θα υλοποιηθούν με εργολαβία εξετάζεται αν ο προϋπολογισμός προκύπτει από κανονιστικές πράξεις, όπως αποφάσεις του αρμόδιου Υπουργού για την έγκριση, αναπροσαρμογή και τροποποίηση των ενιαίων τιμολογίων ανάλογα με την τεχνική φύση των απαιτούμενων εργασιών της προτεινόμενης πράξης και σύμφωνα με το βαθμό ωριμότητας της (εγκεκριμένη τεχνική μελέτη – αναλυτικές προμετρήσεις – προϋπολογισμός). Στη περίπτωση αυτή τόσο οι τιμές μονάδας όσο και ο συνολικός προϋπολογισμός του υποέργου / υποέργων της πράξης που υλοποιούνται / θα υλοποιηθούν με εργολαβία, θεωρείται ρεαλιστικός.  Σε περίπτωση, πράξης / υποέργου προμήθειας εξοπλισμού, η εκτίμηση / κοστολόγηση του προϋπολογισμού θα εξετάζεται με την χρησιμοποίηση στοιχείων πραγματικού κόστους από παρεμφερείς πράξεις που έχουν υλοποιηθεί, λαμβάνοντας υπόψη τις επικρατούσες συνθήκες της αγοράς κατά το χρόνο αξιολόγησης της πρότασης. | ναι/όχι |  |
| 3 | Ρεαλιστικότητα του χρονοδιαγράμματος | Εξετάζεται η ρεαλιστικότητα του χρονοδιαγράμματος ολοκλήρωσης της πράξης σε σχέση με:  α) το φυσικό αντικείμενο,  β) την επιλεγμένη μέθοδο υλοποίησης (, ανάθεση εργολαβίας, αυτεπιστασία κλπ),  γ) τους ενδεχόμενους κινδύνους που συνδέονται με την υλοποίηση της πράξης π.χ. αρχαιολογικά ευρήματα ή πιθανές καθυστερήσεις σχετικά με την έκδοση κανονιστικών αποφάσεων που απαιτούνται για την υλοποίηση της πράξης, όπως κήρυξη απαλλοτριώσεων κλπ.,  δ) το επίπεδο ωριμότητας της πράξης.  Ως βάση μπορούν να χρησιμοποιηθούν χρονοδιαγράμματα συναφών πράξεων που έχουν υλοποιηθεί, με βάση την πρότερη εμπειρία της ΕΥΔ.  Ειδικότερα, σε σχέση με την ανάθεση του κύριου υποέργου (ή των κύριων υποέργων) διευκρινίζεται ότι το χρονοδιάγραμμα για την ολοκλήρωση της ανάθεσης δεν πρέπει να υπερβαίνει τις προθεσμίες που ορίζονται στον Ν. 4314/2014 (άρθρο 28). | ναι/όχι |  |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ**: Η πράξη να λαμβάνει την τιμή ΝΑΙ σε όλα τα κριτήρια. | | | | | | |
|  | | | | | | |
| 1 | **2Η ΟΜΑΔΑ ΚΡΙΤΗΡΙΩΝ Τήρηση θεσμικού πλαισίου και ενσωμάτωση οριζόντιων πολιτικών** | | Τήρηση εθνικών και κοινοτικών κανόνων ως προς τις δημόσιες συμβάσεις έργων, μελετών, προμηθειών και υπηρεσιών και εθνικών κανόνων για την απασχόληση προσωπικού | Εξετάζεται εάν το προτεινόμενο στο ΤΔΠ θεσμικό πλαίσιο υλοποίησης των υποέργων συνάδει με το εθνικό και ενωσιακό δίκαιο.  Εφόσον έχουν προηγηθεί της αίτησης χρηματοδότησης σχετικές ενέργειες (έναρξη των διαδικασιών ανάθεσης / υλοποίησης υποέργου του έργου), εξετάζεται εάν ο δικαιούχος έχει τηρήσει μέχρι τη στιγμή της υποβολής της αίτησης χρηματοδότησης τους κατά περίπτωση ισχύοντες εθνικούς και κοινοτικούς κανόνες για την προτεινόμενη πράξη, σύμφωνα με τα προβλεπόμενα στις διαδικασίες έγκρισης σταδίων δημοσίων συμβάσεων ΔΙΙ\_2, ΔΙΙ\_3, ΔΙΙ\_4 του Εγχειριδίου Διαδικασιών του ΣΔΕ. Σε περίπτωση κατά την οποία διαπιστώνονται αποκλίσεις από την τήρηση των κανόνων, η ΕΥΔ δύναται να εντάξει την πράξη εφαρμόζοντας αναλογική ή κατ΄ αποκοπή μείωση της συγχρηματοδοτούμενης δημόσιας δαπάνης. | ναι/όχι ή δεν εφαρμόζεται |  |
| 2 | Συμβατότητα της πράξης με τους κανόνες του ανταγωνισμού και των κρατικών ενισχύσεων | Εξετάζεται εφόσον η πράξη ενέχει στοιχεία κρατικών ενισχύσεων, η συμβατότητά της με το κανονιστικό πλαίσιο των κρατικών ενισχύσεων. Λαμβάνοντας υπόψη ότι η έννοια της κρατικής ενίσχυσης είναι μια αντικειμενική και νομική έννοια που ορίζεται απευθείας από τη Συνθήκη, και ερμηνεύεται από το Δικαστήριο της Ευρωπαϊκής Ένωσης, δίνονται κατευθύνσεις / οδηγίες (Παράρτημα ΙΙΙ του Οδηγού Αξιολόγησης των αιτήσεων Χρηματοδότησης) για την αξιολόγηση του κριτηρίου της συμβατότητας της πράξης με τους κανόνες του ανταγωνισμού και των κρατικών ενισχύσεων, σύμφωνα με τη νομολογία της ΕΕ και με την επιφύλαξη της ερμηνείας του Δικαστηρίου της Ευρωπαϊκής Ένωσης. | ναι/όχι |  |
| 3 | Αειφόρος ανάπτυξη | Εξετάζεται με ποιο τρόπο η προτεινόμενη πράξη σέβεται τις αρχές της αειφόρου ανάπτυξης ειδικότερα σε σχέση με τους όρους, περιορισμούς και κατευθύνσεις της εγκεκριμένης ΚΥΑ Στρατηγικής Μελέτης Περιβαλλοντικών Επιπτώσεων του Προγράμματος. | ναι/όχι |  |
| 4 | Προαγωγή της ισότητας ανδρών και γυναικών και της μη διάκρισης | Εξετάζεται εάν η προτεινόμενη πράξη προασπίζει την ισότητα μεταξύ ανδρών και γυναικών και αποτρέπει κάθε διάκριση λόγω φύλου, φυλής, εθνοτικής καταγωγής, θρησκείας, πεποιθήσεων, αναπηρίας, ηλικίας, γενετήσιου προσανατολισμού. | ναι/όχι |  |
| 5 | Εξασφάλιση της προσβασιμότητας των ατόμων με αναπηρία | Εξετάζεται εάν η πράξη διασφαλίζει την προσβασιμότητα των ατόμων με αναπηρία σύμφωνα με το ισχύον θεσμικό πλαίσιο.  Σε περίπτωση κατά την οποία μία πράξη έχει ήδη συμβασιοποιηθεί και δεν έχει γίνει πρόβλεψη για τα ΑΜΕΑ, εφόσον απαιτείται από τη φύση της πράξης και την κείμενη νομοθεσία, η θετική αξιολόγηση θα πρέπει να τεκμηριώνεται με τη δέσμευση του δυνητικού δικαιούχου ότι θα αναλάβει όλες τις δαπάνες προσαρμογής για εξασφάλιση προσβασιμότητας για ΑΜΕΑ με δικά του έξοδα. Η αξιολόγηση του κριτηρίου αυτού βασίζεται στο Παράρτημα ΙΙ του Οδηγού Αξιολόγησης των αιτήσεων Χρηματοδότησης.  Η θετική απάντηση («ΝΑΙ») καλύπτει τις ακόλουθες περιπτώσεις:   * Στην πράξη περιλαμβάνονται όλες οι απαιτήσεις, σύμφωνα με το ισχύον θεσμικό πλαίσιο, ώστε να εξασφαλίζεται η προσβασιμότητα στα ΑμΕΑ. * Δεν προβλέπονται απαιτήσεις για την εξασφάλιση της προσβασιμότητας στα ΑμΕΑ, λαμβάνοντας υπόψη τη φύση της πράξης βάσει της οποίας δεν κωλύεται. | ναι/όχι |  |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ**: Η πράξη να λαμβάνει την τιμή ΝΑΙ σε όλα τα κριτήρια, εκτός από το κριτήριο 1 όπου είναι επαρκές και το «δεν εφαρμόζεται». | | | | | | |
|  | | | | | | |
| 1 | **3Η ΟΜΑΔΑ ΚΡΙΤΗΡΙΩΝ**  **Σκοπιμότητα πράξης** | Αναγκαιότητα υλοποίησης πράξης | | Εξετάζεται η παρεχόμενη στο ΤΔΠ (τμήμα Ε) τεκμηρίωση για την αναγκαιότητα υλοποίησης της πράξης και ο τρόπος με τον οποίο η προτεινόμενη πράξη συμβάλλει στην αντιμετώπιση της ανάγκης ή προβλήματος που έχει εντοπιστεί και των Ειδικών Στόχων που έχουν προσδιοριστεί.  Μη τεκμηρίωση του προβλήματος ή / και των αναγκών που καλύπτονται, θεωρείται ως παραδοχή ότι δεν καλύπτεται το κριτήριο αυτό οπότε και λαμβάνει τιμή ΟΧΙ. | NAI / OXI |  |
| 2 | Αποτελεσματικότητα | | Εξετάζεται η συμβολή της πράξης στην επίτευξη των Ειδικών Στόχων του ΕΠ, όπως αυτοί αποτυπώνονται στους δείκτες εκροών στο πλαίσιο της παρούσας Πρόσκλησης.  Ο βαθμός συμβολής εκφράζεται ως πηλίκο των τιμών ενός δείκτη εκροής για την πράξη και την Πρόσκληση: Πν= (δείκτης εκροής ν πράξης) / (δείκτης εκροής για την Πρόσκληση), πολλαπλασιαζόμενο με 10.  Ειδικότερα εάν ισχύει:  α) Για αστικά κέντρα/ οικισμούς με αστικές λειτουργίες, που ανήκουν σε Δημοτικές/Τοπικές Κοινότητες με μόνιμο πληθυσμό μικρότερο των 10.000 κατοίκων:   * Π ≥ 4 η Πράξη λαμβάνει την τιμή 10 * 2 ≤ Π < 4 η Πράξη λαμβάνει την τιμή 7 * 1 ≤ Π < 2 η Πράξη λαμβάνει την τιμή 5 * 0,3 ≤ Π < 1 η Πράξη λαμβάνει την τιμή 3   Π < 0,3 η πράξη λαμβάνει την τιμή 1.  β) Για αστικά κέντρα/ οικισμούς με αστικές λειτουργίες, που ανήκουν σε Δημοτικές/Τοπικές Κοινότητες με μόνιμο πληθυσμό μεγαλύτερο των 10.000 κατοίκων:   * Π ≥ 5 η Πράξη λαμβάνει την τιμή 10 * 3 ≤ Π < 5 η Πράξη λαμβάνει την τιμή 7 * 1 ≤ Π < 3 η Πράξη λαμβάνει την τιμή 5 * 0,6 ≤ Π < 1 η Πράξη λαμβάνει την τιμή 3   Π < 0,6 η πράξη λαμβάνει την τιμή 1 | 0-10 | 3ης Ομάδας  50% |
| 3 | Αποδοτικότητα | | Εξετάζεται η σχέση των αναμενόμενων εκροών της προτεινόμενης πράξης με τον αντίστοιχο προϋπολογισμό, βάσει της οποίας υπολογίζεται το μοναδιαίο κόστος ανά μονάδα του δείκτη εκροής από την υλοποίησή της.  Η αποδοτικότητα εκφράζεται ως το πηλίκο Π= (δείκτης εκροών πράξης / δείκτης εκροών για το σύνολο της Πρόσκλησης) προς (προϋπολογισμό πράξης / προϋπολογισμό Πρόσκλησης).  Ειδικότερα εάν ισχύει:   * 2 ≤ Π , η Πράξη λαμβάνει την τιμή 10 * 1 ≤ Π < 2 η Πράξη λαμβάνει την τιμή 7 * 0,5 ≤ Π < 1 η Πράξη λαμβάνει την τιμή 5 * 0,3 ≤ Π < 0,5 η Πράξη λαμβάνει την τιμή 3 * Π < 0,3 πράξη λαμβάνει την τιμή 0. | 0-10 |  |
| 4 | Βιωσιμότητα, λειτουργικότητα, αξιοποίηση | | Δήλωση του δικαιούχου ότι ο Κύριος του έργου θα εξασφαλίσει την συντήρηση, λειτουργία και αξιοποίηση των παραδοτέων της πράξης (συνημμένο σχετικό αρχείο στην Πρόσκληση).  Η ΕΥΔ προσδιορίζει στην Πρόσκληση τα απαραίτητα στοιχεία που απαιτούνται για την αξιολόγηση αυτού του κριτηρίου και θα περιλαμβάνονται στο περιεχόμενο της δήλωσης του δικαιούχου. | ναι/όχι | ΕΥΔ |
| 5 | Καινοτομία | | Εξετάζεται η καινοτομία της προτεινόμενης πράξης σε σχέση με την πρωτοτυπία, την λειτουργικότητα και, κατά περίπτωση, την χρήση των παραδοτέων. Σε περίπτωση που η πράξη δεν δύναται να χαρακτηρισθεί ως καινοτόμα το κριτήριο δεν εφαρμόζεται. | ναι/όχι ή δεν εφαρμόζεται |  |
| 6 | Συνέργεια και συμπληρωματικότητα της Πράξης | | Εξετάζεται η συνέργεια και συμπληρωματικότητα της προτεινόμενης πράξης με άλλα έργα που είναι είτε ολοκληρωμένα, είτε σε εξέλιξη στο Πλαίσιο του ΕΠ ή άλλων Προγραμμάτων, ώστε να εξασφαλίζεται το μέγιστο δυνατό πολλαπλασιαστικό αποτέλεσμα από την υλοποίησή της. | ναι/όχι |  |
| ΣΥΝΟΛΙΚΗ ΒΑΘΜΟΛΟΓΙΑ ΟΜΑΔΑΣ Γ: = (Γ2+Γ3)/2  Επίσης, η πράξη να λαμβάνει την τιμή ΝΑΙ στα κριτήρια 1,4 & 6, ενώ για το κριτήριο 5 όπου είναι επαρκές και το «δεν εφαρμόζεται». | | | | | | |
|  | | | | | | |
| 1 | **4Η ΟΜΑΔΑ ΚΡΙΤΗΡΙΩΝ**  **Ωριμότητα πράξης** | | Στάδιο εξέλιξης των απαιτούμενων προπαρασκευαστικών ενεργειών | Εξετάζεται ο βαθμός ωριμότητας της πράξης από την άποψη της εξέλιξης των απαιτούμενων προπαρασκευαστικών ενεργειών (μελέτες, έρευνες, αδειοδοτήσεις, εγκρίσεις, τεύχη δημοπράτησης, κλπ) για την έναρξη της υλοποίησής της.  Η αξιολόγηση της ωριμότητας της προτεινόμενης πράξης διενεργείται ανά υποέργο για εκείνα τα υποέργα που συμβάλουν στον δείκτη εκροών της Πρόσκλησης (κύρια υποέργα).  Ειδικότερα:  Για κύριο υποέργο που θα υλοποιηθεί / υλοποιείται με εργολαβία ή αφορά σε προμήθεια:   * Εάν υπάρχει νομική δέσμευση σε εξέλιξη (η οποία έλαβε θετική γνωμοδότηση κατά τον έλεγχο νομιμότητας και το κριτήριο Β1 της 2ης Ομάδας κριτηρίων έλαβε ΝΑΙ στην αξιολόγηση), η πράξη βαθμολογείται με 10. * Εάν για κύριο υποέργο κατασκευής υπάρχει εγκεκριμένη τεχνική μελέτη σύμφωνα με ισχύον θεσμικό πλαίσιο, συμπεριλαμβανομένων αναλυτικών προμετρήσεων και προϋπολογισμού, καθώς και οι απαιτούμενες αδειοδοτήσεις και εγκρίσεις για το σύνολο της πράξης, **χωρίς ελλείψεις,** η πράξη βαθμολογείται με 9. * Εάν, για κύριο υποέργο προμήθειας εξοπλισμού, υπάρχουν εγκεκριμένες τεχνικές προδιαγραφές και εγκεκριμένος προϋπολογισμός, καθώς και οι απαιτούμενες αδειοδοτήσεις και εγκρίσεις, σύμφωνα με την κείμενη νομοθεσία περί δημοσίων συμβάσεων προμηθειών, **χωρίς ελλείψεις,** η πράξη βαθμολογείται με 9. * Εάν για κύριο υποέργο κατασκευής υπάρχει εγκεκριμένη τεχνική μελέτη σύμφωνα με ισχύον θεσμικό πλαίσιο, και τεύχη δημοπράτησης, συμπεριλαμβανομένων αναλυτικών προμετρήσεων και προϋπολογισμού, καθώς και οι απαιτούμενες αδειοδοτήσεις και εγκρίσεις για το σύνολο της πράξης **με ελλείψεις, πλην των αναφερομένων στο στάδιο Α΄ της αξιολόγησης και σύμφωνα με την Πρόσκληση,** η πράξη βαθμολογείται με 5. * Εάν, για κύριο υποέργο προμήθειας εξοπλισμού, υπάρχουν εγκεκριμένες τεχνικές προδιαγραφές και εγκεκριμένος προϋπολογισμός, καθώς και οι απαιτούμενες αδειοδοτήσεις και εγκρίσεις σύμφωνα με την κείμενη νομοθεσία περί δημοσίων συμβάσεων προμηθειών **με ελλείψεις, πλην των αναφερομένων στο στάδιο Α΄ της αξιολόγησης και σύμφωνα με την Πρόσκληση,** η πράξη βαθμολογείται με 5.   Προτεινόμενη πράξη που δε συγκεντρώνει βαθμολογία 5, ήτοι όταν για κύριο υποέργο κατασκευής δεν υπάρχει εγκεκριμένη μελέτη με αναλυτικές προμετρήσεις και προϋπολογισμό ή όταν για κύριο υποέργο προμήθειας εξοπλισμού δεν υπάρχουν εγκεκριμένες τεχνικές προδιαγραφές και εγκεκριμένος προϋπολογισμός, απορρίπτεται. | 0-10 | 4ης Ομάδας  50% |
| 2 |  | | Βαθμός προόδου διοικητικών ή άλλων ενεργειών (εγκρίσεις – αδειοδοτήσεις). | Εξετάζεται ο βαθμός προόδου συγκεκριμένων διοικητικών ή άλλων ενεργειών, πέραν αυτών που εξετάζονται στο πλαίσιο του ανωτέρω κριτηρίου, οι οποίες είναι απαραίτητες για την υλοποίηση της προτεινόμενης πράξης (συνεννοήσεις με άλλους εμπλεκόμενους φορείς, έγκριση από αρμόδια όργανα όπως αρχαιολογική υπηρεσία, αδειοδοτήσεις, εγκρίσεις από συμβούλια και αρμόδιες υπηρεσίες κ.λπ.) | ναι/όχι |  |
| ΣΥΝΟΛΙΚΗ ΒΑΘΜΟΛΟΓΙΑ ΟΜΑΔΑΣ Δ: = Δ1  Επίσης, η πράξη να λαμβάνει την τιμή ΝΑΙ στο κριτήριο 2. | | | | | | |
|  | | | | | | |
| 1 | **5η ΟΜΑΔΑ ΚΡΙΤΗΡΙΩΝ**  **Διοικητική, Επιχειρησιακή & Χρηματοοικονομική ικανότητα δυνητικού δικαιούχου** | | Διοικητική ικανότητα | Εξετάζεται κατά πόσο ο δυνητικός δικαιούχος ή / και οι εμπλεκόμενες υπηρεσίες που θα συμμετέχουν στην υλοποίηση της προτεινόμενης πράξης:   * διαθέτει / διαθέτουν επαρκή οργανωτική δομή και εφαρμόζει / εφαρμόζουν τις απαραίτητες διαδικασίες για την υλοποίηση της προτεινόμενης πράξης. * δύναται να εφαρμόσουν τις διαδικασίες διαχείρισης και υλοποίησης έργων.   Η κάλυψη του κριτηρίου της διοικητικής ικανότητας δύναται να τεκμηριώνεται και με την ύπαρξη **σε ισχύ πιστοποίησης με βάση εγκεκριμένα πρότυπα**.  Το κριτήριο εξετάζεται σύμφωνα με τον Οδηγό για την εκτίμηση της Διαχειριστικής Επάρκειας Δυνητικών Δικαιούχων του Συστήματος Διαχείρισης και Ελέγχου (ΣΔΕ) του ΕΣΠΑ 2014-2020 που θα είναι συνοδευτικό έγγραφο της Πρόσκλησης και θα αποτελεί αναπόσπαστο τμήμα της. | ναι/όχι |  |
| 2 | Επιχειρησιακή ικανότητα | Εξετάζεται κατά πόσο ο δυνητικός δικαιούχος διαθέτει επιχειρησιακή ικανότητα για την υλοποίηση της προτεινόμενης πράξης και ειδικότερα:   * Η επάρκεια της ομάδας έργου που θα υλοποιήσει την πράξη (Υπεύθυνος Έργου, λοιπό οργανωτικό σχήμα της ομάδας έργου (ΟΕ), και στις περιπτώσεις τεχνικών υποέργων, προτεινόμενη ομάδα επίβλεψης ή επιβλέπων). * Η προηγούμενη εμπειρία του δυνητικού δικαιούχου στην υλοποίηση συναφών έργων.   Το κριτήριο εξετάζεται σύμφωνα με τον Οδηγό για την εκτίμηση της Διαχειριστικής Επάρκειας Δυνητικών Δικαιούχων του Συστήματος Διαχείρισης και Ελέγχου (ΣΔΕ) του ΕΣΠΑ 2014-2020 που θα είναι συνοδευτικό έγγραφο της Πρόσκλησης και θα αποτελεί αναπόσπαστο τμήμα της. | ναι/όχι |  |
| 3 | Χρηματοοικονομική ικανότητα | Εξετάζεται η Χρηματοοικονομική ικανότητα του δυνητικού δικαιούχου να συμβάλλει με ίδιους πόρους στην υλοποίηση της προτεινόμενης πράξης. Το κριτήριο εξετάζεται, εφ’ όσον απαιτείται η καταβολή ίδιων πόρων. | ναι/όχι ή δεν εφαρμόζεται |  |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ**: Η πράξη να λαμβάνει την τιμή ΝΑΙ σε όλα τα κριτήρια, εκτός από το κριτήριο 3 όπου είναι επαρκές και το «δεν εφαρμόζεται». | | | | | | |